বামদিকে জি জি টি 64 প্রোপেলার, মাঝখানে আনুষঙ্গিক সহ গিয়ারবক্স এবং ডানদিকে গ্যাস জেনারেটর
**টার্বোপ্রপ** ইঞ্জিন একটি টারবাইন (একটি বিশেষ ঘূর্ণায়মান ইঞ্জিন)ইঞ্জিন যা একটি বিমানের প্রপেলার(পাখা) চালাতে ব্যবহৃত হয় । 

টার্বোপ্রপ একটি ইনটেক(প্রবেশদ্বার),রিডাকশন গিয়ারবক্স (রূপান্তরকরণ যন্ত্র), সংকোচকারী যন্ত্র(কম্প্রেসর), জ্বলনে সাহায্যকারী যন্ত্র(কম্বাস্টর) , টারবাইন(ঘূর্নায়মান যন্ত্রবিশেষ) এবং একটি পাখার অগ্রভাগ(নজেল) নিয়ে গঠিত ।  ইনটেক ব্যবস্থার মাধ্যমে বাতাস টেনে নেয়া হয় এবং কম্প্রেসর(সংকোচঙ্কারী যন্ত্র) এর দ্বারা বাতাসকে সংকুচিত করা হয়। তারপরে সংকুচিত বাতাস জ্বালানীর সংস্পর্শে আনা হয়, যেখানে জ্বালানী বায়ু মিশ্রণটিকে দহন করে । উত্তপ্ত গ্যাসগুলি টারবাইন এর সাহায্যে প্রসারিত/সম্প্রসারণ করা হয়। টারবাইন দ্বারা উৎপাদিত কিছু শক্তি কম্প্রেসরকে(সংকোচঙ্কারী যন্ত্রকে) চালাতে ব্যবহৃত হয়।

বাকি শক্তি রিডাকশন গিয়ারবক্স(রূপান্তরকরণ যন্ত্র) এর মাধ্যমে প্রোপেলারে সঞ্চারিত করা হয়।।প্রপেলারের অগ্রভাগে গ্যাসগুলি আরও প্রসারিত হয় , যেখানে গ্যাসগুলি বায়ুমণ্ডলীয় চাপে নির্গমন করা হয়। টার্বোপ্রপ দ্বারা উৎপন্ন ধাক্কার তুলনায় তুলনামূলকভাবে ছোট অনুপাতের ধাক্কা পাখার অগ্রভাগ সরবরাহ করে। 

টার্বোজেটের বিপরীতে টার্বোপ্রপ ইঞ্জিনের নির্গমন গ্যাসগুলিতে প্রয়োজনীয় ধাক্কা তৈরি করার পর্যাপ্ত শক্তি থাকে না, যেহেতু ইঞ্জিনের প্রায় সমস্ত শক্তিই প্রোপেলার চালাতে ব্যবহৃত হয়।

প্রযুক্তিগত দিক
---------------

টার্বোপ্রপ ইঞ্জিনের ক্রিয়াকলাপ দেখার বিন্যাস অনুযায়ী রেখাচিত্র
বিভিন্ন বৈশিষ্টের গ্যাস টারবাইন ইঞ্জিনের চলমান দক্ষতার তুলনা
টার্বোপ্রপ-এ নির্গমন করা বাতাসের ধাক্কার শক্তিকে ব্যবহার করে শ্যাফট(কম্প্রেসর এবং টার্বাইনকে সংযুক্তকারী বিশেষ দণ্ড) এর জন্য শক্তি(কম্প্রেসর চালানোর জন্য পর্যাপ্ত শক্তি) সংগ্রহ করা হয়, যা টারবাইনে প্রসারিত গ্যাসের অতিরিক্ত শক্তি থেকে সংগ্রহ করা হয়ে থাকে। টারবাইন ব্যবস্থায় অতিরিক্ত প্রসারণের ফলস্বরূপ, নির্গমন জেটে অবশিষ্ট শক্তি কম থাকে।  ফলস্বরূপ, নির্গমন জেট মোট ধাক্কার প্রায় 10% উৎপাদন করে।  চাপের নিম্ন গতিতে চলমান একটি প্রপেলার থেকে সর্বোচ্চ পরিমাণ ধাক্কা পাওয়া যায়, অপরদিকে উচ্চ গতিতে চলমান প্রপেলার থেকে কম পরিমাণ ধাক্কা পাওয়া যায়। 

টার্বোপ্রপ এর বাইপাস(পার্শ্বপথ থেকে প্রবেশকৃত বায়ুর) অনুপাত ৫০-১০০ যদিও সাধারণ পাখার(ফ্যান) তুলনায় প্রোপেলার-এ (চালকপাখার) চলমান বায়ুপ্রবাহ কম স্পষ্টভাবে সংজ্ঞায়িত করা হয়।

উল্লেখ্য, বাইপাস অনুপাত হল, টার্বোপ্রপ ইঞ্জিনের মধ্য দিয়ে প্রবাহিত সমগ্র বায়ু প্রবাহের মধ্যে কতটুকু জ্বলনে সাহায্যকারী যন্ত্রের মধ্য দিয়ে প্রবাহিত হয় তার অনুপাত। বাইপাস অনুপাত বৃদ্ধি করা হলে ইঞ্জিন দ্বারা প্রদত্ত ধাক্কার পরিমাণ বৃদ্ধি পাবে।

প্রোপেলারটি রূপান্তরকরণ গিয়ারের মাধ্যমে টারবাইনের সাথে সংযুক্ত করা হয় যা উচ্চ আরপিএম(প্রতি মিনিটে ঘূর্ণন সংখ্যা) / নিম্ন টর্ক আউটপুটকে নিম্ন আরপিএম / উচ্চ টর্কে রূপান্তর করে। প্রোপেলারটি সাধারণত একটি ধ্রুবক-গতি (পরিবর্তনশীল পিচ) প্রপেলার এর মতো, যা বৃহৎ বিমানের পুনঃপ্রেরণকারী (রিসিপ্রোক্যাটিং) ইঞ্জিনগুলির ব্যবহৃত প্রপেলারের অনুরূপ, পার্থক্য কেবল প্রপেলার নিয়ন্ত্রণের দরকারী ব্যবস্থাগুলো খুব আলাদা 

টার্বোফ্যান জেট ইঞ্জিনগুলিতে ব্যবহৃত ছোট ব্যাসের পাখার বিপরীতে, টার্বোপ্রপে ব্যভহৃত প্রোপেলারটি বিশাল ব্যাস বিশিষ্ট হয়ে থাকে যা এটিকে বায়ুর একটি বৃহৎ অংশকে ত্বরান্বিত করে থাকে। এটি একটি নির্দিষ্ট পরিমাণ ধাক্কার জন্য নিম্ন গতির বায়ুপ্রবাহ সরবারহ করে থাকে। যেহেতু এটি অধিক মাত্রার অল্প পরিমাণে বায়ুর চেয়ে অল্প মাত্রার অধিকতর বায়ুকে নিম্ন গতিতে ত্বরান্বিত করার জন্য বেশি কার্যকর, তাই  একটি কম ডিস্ক লোডিং (একটি ডিস্কে প্রতি ইউনিট ক্ষেত্রফলে ধাক্কার পরিমাণ) বিমানের শক্তির কর্মদক্ষতাকে বৃদ্ধি করে, এবং এটি জ্বালানী ব্যবহার হ্রাস করে। 

যতক্ষণ পর্যন্ত বিমানের উড্ডয়ন গতি, ব্লেডের প্রান্তে প্রবাহিত বায়ুর শব্দের গতিতে উপনীত হওয়ার মত উচ্চ গতিতে পৌঁছায়, ততক্ষণ পর্যন্ত প্রপেলার ভালো কাজ করে। এর অতিরিক্ত গতিতে, প্রপেলারকে চালানোর জন্য প্রদত্ত ক্ষমতা যা প্রপেলার প্রদত্ত ধাক্কায় রুপান্তরিত হত, তা নাটকীয়ভাবে কমতে থাকে। এই কারণে টার্বোপ্রপ ইঞ্জিনগুলি  ০.৬-০.৭ ম্যাকের চেয়ে দ্রুত গতিতে চলমান বিমানগুলোতে ব্যবহৃত হয় না।  তবে প্রোপ্ফ্যান ইঞ্জিনগুলি, যেগুলি টার্বোপ্রপ ইঞ্জিনগুলির সাথে অতিশয় সামঞ্জশ্যপূর্ণ, সেগুলি বিমানের গতিকে ০.৭৫ম্যাকের কাছাকাছি পৌঁছে নিয়ে যেতে পারে। আকাশসীমা জুড়ে বিস্তৃত বায়ুপ্রবাহে প্রোপেলার দক্ষতা বজায় রাখতে টার্বোপ্রোপ এ ধ্রুবক গতির (পরিবর্তনশীল পিচ) প্রোপেলার ব্যবহার করা হয়। ধ্রুবক গতির প্রপেলারের ব্লেডগুলি বিমানের গতি বাড়ার সাথে সাথে পিচ বাড়ায়। এই ধরনের প্রোপেলারটির আরেকটি সুবিধা হ'ল রানওয়েতে থামার দূরত্ব হ্রাস করার জন্য এটি বিপরীত দিকে ধাক্কা তৈরিতেও ব্যবহার করা যেতে পারে। উল্লেখ্য, ইঞ্জিনের ব্যর্থতার ক্ষেত্রে, প্রোপেলারটি পাখা ভাজ করে রাখা যায়, ফলে অ-কার্যকারী প্রপেলারটির টানাকে হ্রাস করা যায়। 

শক্তি উৎপন্নশীল টারবাইনটি গ্যাস জেনারেটর এর সাথে সংযুক্ত থাকতে পারে, বর্তমানে অনেক টার্বোপ্রপ মুক্তভাবে শক্তি উৎপন্ন করতে পারে এবং ভিন্ন অক্ষবিশিষ্ট শ্যাফট এমন বৈশিষ্টের হয়ে থাকে। এটি প্রপেলারকে মুক্তভাবে, কম্প্রেসর এর গতি ছাড়াই স্বতন্ত্রভাবে ঘুরতে সাহায্য করে।

টার্বোপ্রপ এবং টার্বোজেট ইঞ্জিনের মধ্যে প্রাথমিক পার্থক্য হচ্ছে তাদের বাইপাস অনুপাত। টার্বোজেট থেকে টার্বোপ্রপ ইঞ্জিনের উচ্চ বাইপাস অনুপাতের জন্য এটি অধিক দক্ষতার সাথে কাজ করে। কিন্তু অতি উচ্চতায় এবং উচ্চ গতির ক্ষেত্রে টার্বোপ্রপের দক্ষতা হ্রাস পায়।

ইতিহাস
------

অ্যালান আর্নল্ড গ্রিফিথ 1926 সালে কম্প্রেসর(সংক্ষেপক) ডিজাইনের উপর একটি কাগজ প্রকাশ করেছিলেন। রয়্যাল এয়ারক্র্যাফ্ট প্রতিষ্ঠান পরবর্তীতে অ্যাক্সিয়াল(অক্ষীয়) কম্প্রেসর-ভিত্তিক ডিজাইনগুলি অনুসন্ধান করে যা একটি প্রপেলারকে চালাতে পারবে। 1929 সাল থেকে, ফ্রাঙ্ক হিটল কেন্দ্রবিমুখ (সেন্ট্রিফুগাল) কম্প্রেসর-ভিত্তিক ডিজাইনের কাজ শুরু করেন যা ইঞ্জিন দ্বারা উৎপাদিত সমস্ত গ্যাস শক্তি জেট থ্রাস্টের জন্য ব্যবহার করবে। 

বিশ্বের প্রথম টার্বোপ্রপ ডিজাইন(নকশা) করেছিলেন হাঙ্গেরিয়ান মেকানিকাল ইঞ্জিনিয়ার গাইরিগিরি জেন্দ্রাসিক ।  জেন্ড্রাসিক ১৯২৮ সালে একটি টার্বোপ্রপ আইডিয়া(পরিকল্পনা) প্রকাশ করেছিলেন এবং ১৯২২ সালের ১২ মার্চ তিনি তার আবিষ্কার উন্মুক্ত করেন। ১৯৩৮সালে, তিনি একটি ছোট-পাল্লার(১০০হর্সপাওয়ার; ৭৪.৬কিলোওয়াট) পরীক্ষামূলক গ্যাস টারবাইন তৈরি করেছিলেন।  বৃহত্তর জেন্দ্রাসিক সিএস -১, আনুমানিক এক হাজার বিএইচপি(ব্রেক হর্স পাওয়ার) আউটপুট সহ, ১৯৩৭ থেকে ১৯৪১ সালের মধ্যে বুদাপেস্টের গাঞ্জ ওয়ার্কসে উৎপাদিত ও পরীক্ষিত হয়েছিল। এটি ১৫টি কম্প্রেসর এবং ৭সারি টারবাইন, বলয়াকার দাহ কুঠরিযুক্ত অক্ষীয়-প্রবাহের ডিজাইনের ছিল। প্রথম ১৯৪০সালে চালানো এই ইঞ্জিনের দহন সমস্যাগুলি আউটপুট ৪০০বিএইচপি এ সীমাবদ্ধ করে ফেলে। ১৯৪১সালে, যুদ্ধের কারণে ইঞ্জিনটি পরিত্যক্ত হয়ে যায় এবং কারখানাটি প্রচলিত ইঞ্জিন উৎপাদনে স্থানান্তরিত হয়।

সাধারণ পাবলিক প্রেসে টার্বোপ্রপ ইঞ্জিনগুলির প্রথম উল্লেখ করা হয়েছিল ১৯৪৪ সালের ফেব্রুয়ারি মাসে ব্রিটিশ বিমান চালনা প্রকাশনার *ফ্লাইটের* সংখ্যায়, যাতে ভবিষ্যতের টার্বোপ্রপ ইঞ্জিনটি কী হতে পারে তার বিশদ বিস্তৃত চিত্র অঙ্কন করা হয়েছিল। অঙ্কনটি ভবিষ্যতের রোলস-রইস ট্রেন্ট দেখতে কেমন হবে তার খুব কাছাকাছি ছিল।  প্রথম ব্রিটিশ টার্বোপ্রপ ইঞ্জিন ছিল রোলস রইস আরবি.50 ট্রেন্ট, একটি রূপান্তরিত ডারওয়েন্ট II যা রিডাকশন(রূপান্তরকরণ) গিয়ার এবং একটি রোটল(রো=রোলস রয়েস, টোল=ব্রিস্টল) ৭ ফু ১১ ইঞ্চি (২.৪১ মি) পাঁচ-ব্লেড প্রোপেলার এর সাথে লাগানো হয়েছিল। *গ্লোস্টার* *মেটিয়র* (প্রথম ব্রিটিশ জেট ফাইটার) *ইই ২২৭*—একমাত্র "ট্রেন্ট- *মেটিয়র* "-তে দুটি ট্রেন্ট লাগানো হয়েছিল যা এইভাবে বিশ্বের প্রথম টার্বোপ্রপপ চালিত বিমান হয়ে উঠেছিল, যদিও পরীক্ষাটি উৎপাদনের উদ্দেশ্যে ছিল না।  ১৯৪৫সালের ২০সেপ্টেম্বর এটি প্রথম আকাশে উড়েছিল। ট্রেন্টের সাথে তাদের অভিজ্ঞতা থেকে, রোলস রয়স রোলস-রইস ক্লাইড তৈরি করেছিল, যা সামরিক ও বেসামরিক ব্যবহারের জন্য সম্পূর্ণরূপে সনদপ্রাপ্ত প্রথম টার্বোপ্রপ ইঞ্জিন, এবং ডার্ট, যা তখনকার নির্মিত সবচেয়ে নির্ভরযোগ্য টার্বোপ্রপ ইঞ্জিনগুলির মধ্যে পরিণত হয়েছিল। ডার্ট উৎপাদন পঞ্চাশ বছরেরও বেশি সময় ধরে অব্যাহত ছিল। ডার্ট-চালিত ভিকার্স ভিসকাউন্টটি প্রথম টার্বোপ্রপ বিমান ছিল যা উৎপাদনে যায় এবং প্রচুর পরিমাণে বিক্রি হয়।  এটি প্রথম চার ইঞ্জিনযুক্ত টার্বোপ্রপও ছিল। ১৯৪৮সালের ১৬জুলাই এর প্রথম বিমানটি উড্ডয়ন করেছিল। বিশ্বের প্রথম একক ইঞ্জিনযুক্ত টার্বোপ্রপ বিমানটি ছিল আর্মস্ট্রং সিডলে এমবা- চালিত বোল্টন পল বলিওল, যা ১৯৪৮ সালের ২৪ শে মার্চ প্রথম উড়েছিল। 

কুজনেটসভ এনকে -12 এখনও সবচেয়ে শক্তিশালী টার্বোপ্রপ
দ্বিতীয় বিশ্বযুদ্ধে সোভিয়েত ইউনিয়ন টার্বোপ্রপ প্রাথমিক ডিজাইনের কাজ জুনকার্স মোটোরেনওয়ারকে দ্বারা করিয়েছিল, অন্যদিকে বিএমডাব্লিউ, হেইঙ্কেল-হিথ এবং ডেইমলার-বেঞ্জ প্রজেক্টড ডিজাইনেও কাজ করেছিলেন।  তখঙ্কার সময়ে সোভিয়েত ইউনিয়নের বোয়িং-এর বি -২২ স্ট্র্যাটোফোর্ট্রেসের সাথে তুলনীয় জেট-চালিত কৌশলগত বোমারু বিমানের জন্য বিমান তৈরি করার প্রযুক্তি ছিল, কিন্তু এর পরিবর্তে তারা আটটি কন্ট্রা রোটেটিং (বিপরীত দিকে ঘূর্ণায়মান) প্রপেলার এবং চারটি কুজননেসভ এনকে -১২ টার্বোপ্রপ দ্বারা চালিত টুপোলভ টিইউ -৯৫ বিয়ার (ককপিট প্রতি দুজন) তৈরি করেছিল, যার সর্বাধিক নিয়ন্ত্রিত গতি ৫৭৫মেইল প্রতি ঘণ্টার থেকেও বেশি ছিল, যা তখনকার প্রাথমিক নির্মিত অনেক জেট বিমানের চেয়ে দ্রুত এবং বেশিরভাগ মিশনে তুলনামূলক সর্বাধিক নিয়ন্ত্রিত গতি তুলতে পারত। দ্য বিয়ার তাদের সবচেয়ে সফল, বিস্তৃত দূরপাল্লার যুদ্ধ এবং নজরদারি বিমান এবং বিশ শতকের শেষদিকে সোভিয়েত শক্তি প্রক্ষেপণের প্রতীক হিসাবে কাজ করত। মার্কিন যুক্তরাষ্ট্র ১৯৫০ এর দশকে কিছু পরীক্ষামূলক বিমানে বিপরীত দিকে-ঘূর্ণায়মান প্রোপেলারগুলির সাথে টার্বোপ্রপ ইঞ্জিন ব্যবহার করেছিল, যেমন অ্যালিসন টি 40। টি-40 চালিত কনভায়ার আর 3 ওয়াই ট্রেডওয়াইন্ড বিমানটি মার্কিন নৌবাহিনী অল্প সময়ের জন্য পরিচালনা করেছিল।

প্রথম আমেরিকান টার্বোপ্রপ ইঞ্জিনটি ছিল জেনারেল ইলেকট্রিক এক্সটি 31, যা প্রথম পরীক্ষামূলক কন্সোলিডেটেড(একত্রিত) ভল্টি এক্সপি -১১ এ ব্যবহার করা হয়েছিল।  এক্সপি -১১ উড়োজাহাজটি প্রথম ১৯৪৫ সালের ডিসেম্বরে উড়েছিল, যা ছিল টার্বোপ্রপ এবং টার্বোজেট এর শক্তির সংমিশ্রণে প্রথম বিমান। অ্যালিসনের পূর্বের টি 38 ডিজাইনের প্রযুক্তিটি অ্যালিসন টি 56-তে বিবর্ধিত হয়েছিল, যা লকহিড ইলেক্ট্রা বিমান, এর উপকূলবর্তী সামরিক টহল থেকে উদ্ভূত পি -3 অরিয়ন এবং সি -130 হারকিউলিস সামরিক পরিবহন বিমানকে শক্তি সরবরাহ করতে ব্যবহৃত হয়েছিল।

প্রথম টারবাইনচালিত, শ্যাফট চালিত হেলিকপ্টারটি ছিল কামান কে -২২৫, এটি ছিল চার্লস কামানের কে -১৫৫ সিঙ্ক্রোপটারের বিকাশ, যা ১৯৫১ সালের ১১ ই ডিসেম্বর একটি বোয়িং টি-50 টার্বোশ্যাফ্ট ইঞ্জিনকে শক্তির উৎস হিসেবে ব্যবহার করেছিল।

ব্যবহার
-------

একটি সামরিক পরিবহনে নিয়োজিত বিমান, এর মতো ২৫০০ এর বেশি লকহিড সি-১৩০ হারকিউলিস তৈরি হয়েছে।
টার্বোফ্যানের তুলনায় টার্বোপ্রপ ৭২৫কিঃমিঃ প্রতি ঘণ্টা এর কম উড্ডয়ন গতিতে সবচেয়ে দক্ষ (৪৫০মাইল প্রতি ঘণ্টা; ৩৯০নট) কারণ প্রোপেলারের জেট বেগ (এবং নির্গমন বেগ) তুলনামূলকভাবে কম। আধুনিক টার্বোপ্রপ বিমানগুলি ছোট আঞ্চলিক জেট বিমানগুলির মতো প্রায় একই গতিতে চালিত হয় তবে যাত্রী প্রতি জ্বালানীর দুই-তৃতীয়াংশ খরচ করে।  তবে একটি টার্বোজেটের সাথে তুলনা করলে (যা বর্ধিত গতি এবং জ্বালানী দক্ষতার সাথে উচ্চ উচ্চতায় উড়তে পারে ) একটি প্রপেলারচালিত বিমানের উচ্চতা কম থাকে।

বিচ কিং এয়ার এবং সুপার কিং এয়ার হ'ল সর্বাধিক বিতরণ করা টার্বোপ্রপ চালিত ব্যবসায়িক কাজে নিয়োজিত বিমান, মে 2018 হিসাবে এর সম্মিলিত 7,300 উদাহরণ রয়েছে 
পিস্টন ইঞ্জিনগুলির তুলনায়, টার্বোপ্রপের বৃহত্তর পাওয়ার-টু-ওয়েট অনুপাত (যা অল্পতেই উড্ডয়ন করার সুবিধা দেয়) এবং নির্ভরযোগ্যতা তাদের অধিকতর প্রাথমিক ব্যয়, রক্ষণাবেক্ষণ এবং জ্বালানী খরচে ভারসাম্য রক্ষা করতে পারে। যেহেতু দুর্গম অঞ্চলে জেট জ্বালানী, অ্যাভগাসের(এভিয়েশন গ্যাসোলিন--উড্ডয়নের জন্য বিশেষ জ্বালানী) চেয়ে পাওয়া সহজ, তাই সেসনা কারভান এবং কোয়েস্ট কোডিয়াকের মতো টার্বোপ্রপ চালিত বিমানগুলি ছোট বিমান হিসাবে ব্যবহৃত হয়।

টার্বোপ্রপ ইঞ্জিনগুলি সাধারণত ছোট সাবসোনিক(শব্দের গতি অপেক্ষা ধীরগতির) বিমানগুলিতে ব্যবহৃত হয় তবে টুপোলভ টিইউ -১১৪ বিমান ৪৭০ কিলোনট(৮৭০কিমি / ঘণ্টা, ৫৪১মাইল/ঘণ্টা)এ পৌঁছতে পারে। টুপোলেভ টিইউ -৯৯ এর মতো বড় মিলিটারি এয়ারক্রাফট এবং লকহিড এল -১৮৮ ইলেক্ট্রার মতো সিভিল এয়ারক্র্যাফ্টও টার্বোপ্রপ চালিত ছিল। এয়ারবাস এ৪০০এম চারটি ইউরোপ্রপ টিপি ৪0000 ইঞ্জিন দ্বারা চালিত, যা ১১ মেওয়াট (১৫,০০০ অশ্বশক্তি) শক্তির কুজনেটসভ এনকে -12 এর পরে দ্বিতীয় সবচেয়ে শক্তিশালী টার্বোপ্রপ ইঞ্জিন

২০১৭তে, ব্যাপকভাবে ব্যবহৃত টার্বোপ্রপ বিমান সংস্থার মধ্যে এটিআর ৪২ / ৭২ (৯৫০ বিমান), বোমবার্ডার কিউ৪০০ (৫০৬), ডি হ্যাভিল্যান্ড কানাডা ড্যাশ ৮ -১০০/২০০/৩০০ (৩৭৪), বিচক্রাফট ১৯০০ (৩২৮), ডি হ্যাভিল্যান্ড কানাডা ডিএইচসি -৬ টুইন ওটার (২৭০), সাব ৩৪০ (২২৫) উল্লেখযোগ্য।  কম বিস্তৃত ও বয়স্ক বিমানগুলির মধ্যে রয়েছে বিএ জেস্টস্ট্রিম ৩১, এমব্রায়ার ইএমবি ১২০ ব্রাসিলিয়া, ফেয়ারচাইল্ড সোয়ারিনজেন মেট্রোলিনার, ডর্নিয়ার ৩২৮, সাব ২০০০, জিয়ান এমএ ৬০, এমএ ৬০০ এবং এমএ ৭০০, ফোকর ২৭ এবং ৫০

টার্বোপ্রপ চালিত ব্যবসায়িক বিমানের মধ্যে রয়েছে পাইপার মেরিডিয়ান, সোকাটা টিবিএম, পাইলেটাস পিসি -১২, পিয়াজিও পি .১৮০ এভান্টি, বিচক্র্যাফট কিং এয়ার এবং সুপার কিং এয়ার । এপ্রিল ২০১৭ এ, বিশ্বব্যাপী বিমানবহরে ১৪,৩৩১ টি ব্যবসায়িক টার্বোপ্রপ ছিল। 

### নির্ভরযোগ্যতা

২০১২ থেকে ২০১৭ সালের মধ্যে, এটিএসবি(অস্ট্রেলিয়ান ট্রান্সপোর্ট সেফটি ব্যুরো) প্রতি বছর টার্বোপ্রপ বিমানের ৪১৭টি ইভেন্ট পর্যবেক্ষণ করেছে, ১.৪ মিলিয়নেরও বেশি বিমানের উড্ডয়নকাল: ২.২প্রতি ঘণ্টা ১০,০০০ । তিনটি "উচ্চ ঝুঁকি" যার মধ্যে ইঞ্জিনের ত্রুটি এবং একক ইঞ্জিন সেসনা 208 কারভানস এর অপরিকল্পিত অবতরণ , অপর চারটি "মাঝারি ঝুঁকি" এবং 96% "কম ঝুঁকি" এ জড়িত। ইঞ্জিনে দুর্বলতা ও কৃষিকাজে নিয়োজিত বিমানের সাথে ভূখণ্ডের সংঘর্ষের কারণে দুটি ঘটনা সংঘটিত হয়েছিল এবং পাঁচটি দুর্ঘটনা বিমানের কাজে জড়িত ছিল: কৃষিতে চারটি এবং এয়ার অ্যাম্বুলেন্সে একটি।

বর্তমানে ব্যবহৃত ইঞ্জিনসমূহ
---------------------------

*Jane's All the World's Aircraft*। ২০০৫–২০০৬। 

| প্রস্তুতকারক | দেশ | ইঞ্জিনের নাম | শুষ্ক অবস্থায় ওজন (কিলোগ্রাম) | উড্ডয়নকালীন
ক্ষমতা (কিলোওয়াট) | Application |
| --- | --- | --- | --- | --- | --- |
| DEMC |  গণচীন | WJ5E | 720 | 2130 | Harbin SH-5, Xi'an Y-7 |
| Europrop International |  ইউরোপীয় ইউনিয়ন | TP400-D6 | 1800 | 8203 | Airbus A400M |
| General Electric |  যুক্তরাষ্ট্র | CT7-5A | 365 | 1294 |  |
| General Electric |  যুক্তরাষ্ট্র | CT7-9 | 365 | 1447 | CASA/IPTN CN-235, Let L-610, Saab 340, Sukhoi Su-80 |
| General Electric |  যুক্তরাষ্ট্র  চেক প্রজাতন্ত্র | H80 Series | 200 | 550–625 | Thrush Model 510, Let 410NG, Let L-410 Turbolet UVP-E, CAIGA Primus 150, Nextant G90XT |
| General Electric |  যুক্তরাষ্ট্র | T64-P4D | 538 | 2535 | Aeritalia G.222, de Havilland Canada DHC-5 Buffalo, Kawasaki P-2J |
| Honeywell |  যুক্তরাষ্ট্র | TPE331 Series | 150–275 | 478–1650 | Aero/Rockwell Turbo Commander 680/690/840/960/1000, Antonov An-38, Ayres Thrush, BAe Jetstream 31/32, BAe Jetstream 41, CASA C-212 Aviocar, Cessna 441 Conquest II, Dornier 228, Fairchild Swearingen Metroliner, General Atomics MQ-9 Reaper, Grum Ge man, Mitsubishi MU-2, North American Rockwell OV-10 Bronco, Piper PA-42 Cheyenne, RUAG 228NG, Short SC.7 Skyvan, Short Tucano, Swearingen Merlin, Fairchild Swearingen Metroliner |
| Honeywell |  যুক্তরাষ্ট্র | LTP 101-700 | 147 | 522 | Air Tractor AT-302, Piaggio P.166 |
| KKBM |  রাশিয়া | NK-12MV | 1900 | 11033 | Antonov An-22, Tupolev Tu-95, Tupolev Tu-114 |
| Progress |  ইউক্রেন | TV3-117VMA-SB2 | 560 | 1864 | Antonov An-140 |
| Klimov |  রাশিয়া | TV7-117S | 530 | 2100 | Ilyushin Il-112, Ilyushin Il-114 |
| Progress |  ইউক্রেন | AI20M | 1040 | 2940 | Antonov An-12, Antonov An-32, Ilyushin Il-18 |
| Progress |  ইউক্রেন | AI24T | 600 | 1880 | Antonov An-24, Antonov An-26, Antonov An-30 |
| LHTEC |  যুক্তরাষ্ট্র | LHTEC T800 | 517 | 2013 | AgustaWestland Super Lynx 300 (CTS800-4N), AgustaWestland AW159 Lynx Wildcat (CTS800-4N), Ayres LM200 Loadmaster (LHTEC CTP800-4T) (aircraft not built), Sikorsky X2 (T800-LHT-801), TAI/AgustaWestland T-129 (CTS800-4A) |
| OMKB |  রাশিয়া | TVD-20 | 240 | 1081 | Antonov An-3, Antonov An-38 |
| Pratt &amp; Whitney Canada |  কানাডা | PT-6 Series | 149–260 | 430–1500 | Air Tractor AT-502, Air Tractor AT-602, Air Tractor AT-802, Beechcraft Model 99, Beechcraft King Air, Beechcraft Super King Air, Beechcraft 1900, Beechcraft T-6 Texan II, Cessna 208 Caravan, Cessna 425 Corsair/Conquest I, de Havilland Canada DHC-6 Twin Otter, Harbin Y-12, Embraer EMB 110 Bandeirante, Let L-410 Turbolet, Piaggio P.180 Avanti, Pilatus PC-6 Porter, Pilatus PC-12, Piper PA-42 Cheyenne, Piper PA-46-500TP Meridian, Shorts 360, Daher TBM 700, Daher TBM 850, Daher TBM 900, Embraer EMB 314 Super Tucano |
| Pratt &amp; Whitney Canada |  কানাডা | PW120 | 418 | 1491 | ATR 42-300/320 |
| Pratt &amp; Whitney Canada |  কানাডা | PW121 | 425 | 1603 | ATR 42-300/320, Bombardier Dash 8 Q100 |
| Pratt &amp; Whitney Canada |  কানাডা | PW123 C/D | 450 | 1603 | Bombardier Dash 8 Q300 |
| Pratt &amp; Whitney Canada |  কানাডা | PW126 C/D | 450 | 1950 | BAe ATP |
| Pratt &amp; Whitney Canada |  কানাডা | PW127 | 481 | 2051 | ATR 72 |
| Pratt &amp; Whitney Canada |  কানাডা | PW150A | 717 | 3781 | Bombardier Dash 8 Q400 |
| PZL |  পোল্যান্ড | TWD-10B | 230 | 754 | PZL M28 |
| RKBM |  রাশিয়া | TVD-1500S | 240 | 1044 | Sukhoi Su-80 |
| Rolls-Royce |  যুক্তরাজ্য | Dart Mk 536 | 569 | 1700 | Avro 748, Fokker F27, Vickers Viscount |
| Rolls-Royce |  যুক্তরাজ্য | Tyne 21 | 569 | 4500 | Aeritalia G.222, Breguet Atlantic, Transall C-160 |
| Rolls-Royce |  যুক্তরাজ্য | 250-B17 | 88.4 | 313 | Fuji T-7, Britten-Norman Turbine Islander, O&N Cessna 210, Soloy Cessna 206, Propjet Bonanza |
| Rolls-Royce |  যুক্তরাজ্য | Allison T56 | 828–880 | 3424–3910 | P-3 Orion, E-2 Hawkeye, C-2 Greyhound, C-130 Hercules |
| Rolls-Royce |  যুক্তরাজ্য | AE2100A | 715.8 | 3095 | Saab 2000 |
| Rolls-Royce |  যুক্তরাজ্য | AE2100J | 710 | 3424 | ShinMaywa US-2 |
| Rolls-Royce |  যুক্তরাজ্য | AE2100D2, D3 | 702 | 3424 | Alenia C-27J Spartan, Lockheed Martin C-130J Super Hercules |
| Rybinsk |  রাশিয়া | TVD-1500V | 220 | 1156 |  |
| Saturn |  রাশিয়া | TAL-34-1 | 178 | 809 |  |
| Turbomeca |  ফ্রান্স | Arrius 1D | 111 | 313 | Socata TB 31 Omega |
| Turbomeca |  ফ্রান্স | Arrius 2F | 103 | 376 |
| Walter |  চেক প্রজাতন্ত্র | M601 Series | 200 | 560 | Let L-410 Turbolet, Aerocomp Comp Air 10 XL, Aerocomp Comp Air 7, Ayres Thrush, Dornier Do 28, Lancair Propjet, Let Z-37T, Let L-420, Myasishchev M-101T, PAC FU-24 Fletcher, Progress Rysachok, PZL-106 Kruk, PZL-130 Orlik, SM-92T Turbo Finist |
| Walter |  চেক প্রজাতন্ত্র | M602A | 570 | 1360 | Let L-610 |
| Walter |  চেক প্রজাতন্ত্র | M602B | 480 | 1500 |

আরও দেখুন
---------

* জেট ইঞ্জিন
* জেট বিমান
* জেটবোট
* প্রোপান
* রামজেট
* স্কিমিটর চালক
* সুপারচার্জার
* টিল্ট্রোটর
* টার্বোচার্জার
* টার্বোফান
* টার্বোজেট
* টার্বোশ্যাফ্ট

তথ্যসূত্র
---------

### মন্তব্য

1. ↑  "Turboprop", *Pilot's Handbook of Aeronautical Knowledge*, Federal Aviation Administration, 2009.
2. ↑  "Aviation Glossary – Turboprop"। *dictionary.dauntless-soft.com*। সংগ্রহের তারিখ ২০১৯-০৭-০৭।
3. ↑  Rathore, Mahesh। *Thermal Engineering*। Tata McGraw-Hill Education। পৃষ্ঠা 968।
4. 1 2  "Turboprop Engine  ওয়েব্যাক মেশিনে আর্কাইভকৃত ১৭ মার্চ ২০২০ তারিখে" *Glenn Research Center (NASA)*
5. 1 2  "Turboprop Thrust  ওয়েব্যাক মেশিনে আর্কাইভকৃত ১৭ মার্চ ২০২০ তারিখে" *Glenn Research Center (NASA)*
6. 1 2  "Variations of Jet Engines"। *smu.edu*। সংগ্রহের তারিখ ৩১ আগস্ট ২০১৬।
7. 1 2  ""The turbofan engine  ওয়েব্যাক মেশিনে আর্কাইভকৃত ১৮ এপ্রিল ২০১৫ তারিখে", page 7. SRM Institute of Science and Technology, Department of aerospace engineering.
8. ↑  J. Russell (২ আগস্ট ১৯৯৬)। *Performance and Stability of Aircraft*। Butterworth-Heinemann। পৃষ্ঠা 16। আইএসবিএন 0080538649।
9. ↑  Ilan Kroo and Juan Alonso. "Aircraft Design: Synthesis and Analysis, Propulsion Systems: Basic Concepts  ওয়েব্যাক মেশিনে আর্কাইভকৃত ১৮ এপ্রিল ২০১৫ তারিখে" Stanford University School of Engineering, Department of Aeronautics and Astronautics Main page  ওয়েব্যাক মেশিনে আর্কাইভকৃত ২৩ ফেব্রুয়ারি ২০০১ তারিখে
10. ↑  Prof. Z. S. Spakovszky. "11.5 Trends in thermal and propulsive efficiency" *MIT turbines*, 2002. Thermodynamics and Propulsion
11. ↑  "Propeller thrust  ওয়েব্যাক মেশিনে আর্কাইভকৃত ১৯ মার্চ ২০২১ তারিখে" *Glenn Research Center (NASA)*
12. ↑  Philip Walsh, Paul Fletcher. "Gas Turbine Performance", page 36. John Wiley & Sons, 15 April 2008. Quote: "It has better fuel consumption than a turbojet or turbofan, due to a high propulsive efficiency.. achieving thrust by a high mass flow of air from the propeller at low jet velocity. Above 0.6 Mach number the turboprop in turn becomes uncompetitive, due mainly to higher weight and frontal area."
13. ↑  *Thermodynamics An Engineering Approach*। 8th edition: McGrawHill education। ২০০৫। পৃষ্ঠা 525।
14. ↑  Airscrews For Turbines,Fairhurst, Flight magazine, 10 November 1949, p.609
15. ↑  Paul Bevilaqua. The shaft driven Lift Fan propulsion system for the Joint Strike Fighter  ওয়েব্যাক মেশিনে আর্কাইভকৃত ৫ জুন ২০১১ তারিখে page 3. Presented 1 May 1997. DTIC.MIL Word document, 5.5 MB. Retrieved 25 February 2012.
16. ↑  Bensen, Igor. "How they fly – Bensen explains all  ওয়েব্যাক মেশিনে আর্কাইভকৃত ৯ জানুয়ারি ২০১৫ তারিখে" *Gyrocopters UK*. Retrieved 10 April 2014.
17. ↑  Johnson, Wayne. Helicopter theory pp3+32, *Courier Dover Publications*, 1980. Retrieved 25 February 2012. আইএসবিএন ০-৪৮৬-৬৮২৩০-৭
18. ↑  Wieslaw Zenon Stepniewski, C. N. Keys. Rotary-wing aerodynamics p3, Courier Dover Publications, 1979. Retrieved 25 February 2012. আইএসবিএন ০-৪৮৬-৬৪৬৪৭-৫
19. ↑  "Operating Propellers during Landing & Emergencies"। *experimentalaircraft.info*। সংগ্রহের তারিখ ২০১৯-০৭-০৮।
20. ↑  *Thermodynamics An Engineering Approach*। 8th edition: McGrawHill education। ২০০৫। পৃষ্ঠা 525-526।
21. ↑  Gunston Jet, p. 120
22. ↑  Gunston World, p.111
23. ↑  "Magyar feltalálók és találmányok – JENDRASSIK GYÖRGY (1898–1954)"। SZTNH। সংগ্রহের তারিখ ২০১২-০৫-৩১।
24. ↑  "Our Contribution – How Flight Introduced and Made Familiar With Gas Turbines and Jet Propulsion"  ওয়েব্যাক মেশিনে আর্কাইভকৃত ১০ ডিসেম্বর ২০১৮ তারিখে *Flight*, 11 May 1951, p. 569.
25. ↑  James p. 251-2
26. ↑  Green p.18-9
27. ↑  "rolls-royce trent – armstrong siddeley – 1950–2035 – Flight Archive"। *Flightglobal*। সংগ্রহের তারিখ ৩১ আগস্ট ২০১৬।
28. ↑  Green p.82
29. ↑  Green p.81
30. ↑  Turbojet History And Development 1930-1960 Volume 1 Great Britain And Germany, Antony L. Kay 2007, আইএসবিএন ৯৭৮ ১ ৮৬১২৬ ৯১২ ৬, various pages
31. ↑  Green p.57
32. ↑  "Smithsonian National Air and Space Museum – Collections – Kaman K-225 *(Long Description)*"। National Air and Space Museum। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১৩।
33. ↑  "More turboprops coming to the market – maybe"। *CAPA – Centre for Aviation*। ২০১০-০৭-০৯। ২০১৭-০৮-১৫ তারিখে মূল থেকে আর্কাইভ করা। সংগ্রহের তারিখ ২০২১-০২-২২।
34. ↑  "Beechcraft King Air 350i rolls out improved situational awareness, navigation" (সংবাদ বিজ্ঞপ্তি)। Textron Aviation। ৩০ মে ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
35. ↑  "787 stars in annual airliner census"। *Flightglobal*। ১৪ আগস্ট ২০১৭।
36. ↑  "Business Aviation Market Update Report" (পিডিএফ)। AMSTAT, Inc.। এপ্রিল ২০১৭। ২৫ জুন ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ ফেব্রুয়ারি ২০২১।
37. ↑  Gordon Gilbert (২৫ জুন ২০১৮)। "ATSB Study Finds Turboprop Engines Safe, Reliable"।
38. ↑  "The H-Series Engine | Engines | B&GA | GE Aviation"। *www.geaviation.com*। সংগ্রহের তারিখ ২০১৬-০৬-০১।
39. ↑  , PragueBest s.r.o.। "History | GE Aviation"। *www.geaviation.cz*। ২০১৭-১০-২৯ তারিখে মূল থেকে আর্কাইভ করা। সংগ্রহের তারিখ ২০১৬-০৬-০১।

### গ্রন্থাগার

* গ্রিন, ডাব্লিউ। এবং ক্রস, আর *। জেট এয়ারক্রাফ্ট অফ দ্য ওয়ার্ল্ড* (1955)। লন্ডন: ম্যাকডোনাল্ড
* Gunston, Bill (২০০৬)। *The Development of Jet and Turbine Aero Engines, 4th Edition*। Patrick Stephens, Haynes Publishing। আইএসবিএন 0-7509-4477-3। 0-7509-4477-3
* Gunston, Bill (২০০৬)। *World Encyclopedia of Aero Engines, 5th Edition*। Sutton Publishing Limited। আইএসবিএন 0-7509-4479-X। 0-7509-4479-এক্স
* জেমস, ডিএন *গ্লোস্টার এয়ারক্রাফ্ট 1917 সাল* (1971) লন্ডন: পুতনাম এন্ড কো।আইএসবিএন ০-৩৭০-০০০৮৪-৬

আরও পড়া
--------

* Van Sickle, Neil D. (১৯৯৯)। "Turboprop Engines"। *Van Sickle's modern airmanship*। McGraw-Hill Professional। পৃষ্ঠা 205। আইএসবিএন 978-0-07-069633-4।

বহিঃসংযোগ
---------

* জেট টারবাইন  ওয়েব্যাক মেশিনে আর্কাইভকৃত ৬ অক্টোবর ২০১২ তারিখে প্লেনটি এলটিপলক্ট সিলসবি ইউএসএএফ, পপুলার সায়েন্স, ডিসেম্বর ১৯৪৫, টার্বোপ্রপ্রেস সম্পর্কিত প্রথম নিবন্ধ
* উইকিউইবুকস: জেট প্রপুলশন
* "ডেভলপমেন্ট অফ দ্য টার্বোপ্রপ" ১৯৫০ সালে যুক্তরাজ্য এবং মার্কিন টার্বোপ্রপ ইঞ্জিন সম্পর্কিত একটি *ফ্লাইট* নিবন্ধ